“จุรินทร์” เคาะมาตรการเยียวยาผู้พิการ “แจก 1 พัน-พักชำระหนี้” บรรเทาผลกระทบ “โควิด-19”
"จุรินทร์" เคาะมาตรการเยียวยาผู้พิการ "แจกเงิน 1 พัน-พักชำระหนี้" บรรเทาผลกระทบ "โควิด-19"
"จุรินทร์" เคาะมาตรการเยียวยาผู้พิการ "แจกเงิน 1 พัน-พักชำระหนี้" บรรเทาผลกระทบ "โควิด-19"
30 มี.ค. 2563

น.ส.รัชดา ธนาดิเรก รองโฆษกประจำสำนักนายกรัฐมนตรี เปิดเผยว่า ในการประชุมคณะกรรมการส่งเสริมและพัฒนาคุณภาพชีวิตคนพิการแห่งชาติ ที่มีนายจุรินทร์ ลักษณวิศิษฏ์ รองนายกรัฐมนตรีและ รมว.พาณิชย์ เป็นประธาน เห็นชอบมาตรการช่วยเหลือผู้พิการที่ได้รับผลกระทบจากการแพร่ระบาดเชื้อไวรัสโควิด-19ประกอบด้วย
1.การจ่ายเงินเยียวยาผู้พิการที่มีบัตรประจำตัวคนพิการ 2 ล้านกว่าคนทั่วประเทศ รายละ 1,000 บาท เพิ่มเติมจากเบี้ยผู้พิการที่ให้ทุกเดือนอยู่แล้ว ใช้เงินจากกองทุนส่งเสริมและพัฒนาคุณภาพชีวิตคนพิการ โดยจะประสานกรมบัญชีกลางเพื่อให้เงินโอนตรงเข้าบัญชีในเดือน เม.ย.นี้
2.พักชำระหนี้คนพิการที่กู้เงินจากกองทุนฯ เป็นระยะเวลา 1 ปี นับจากเดือน เม.ย.63 มีจำนวนลูกหนี้ 1.34 แสนราย มูลหนี้ 3.8 พันล้านบาท
3.เสนอคณะรัฐมนตรี (ครม.) ให้ทบทวนมติในการเพิ่มเบี้ยผู้พิการเป็น 1,000 บาท แก่ผู้ที่มีบัตรผู้พิการทุกคนทั่วถึงสองล้านคน แม้ไม่มีบัตรสวัสดิการแห่งรัฐ
4.ให้อนุกรรมการฯปรับระเบียบการกู้เงินกองทุนฯ ให้ผู้พิการกู้ได้ รายละไม่เกิน 10,000 บาท โดยไม่ต้องมีผู้ค้ำประกัน ไม่มีดอกเบี้ย ระยะเวลาปลอดการชำระหนี้ 1 ปี วงเงิน 2,000 ล้านบาท